184 



almindelige Resultater med Hensyn til Gjennemsnits-Blomst- 

 ringstiden, da det ofte hænder, at en usædvanlig tidlig mild 

 Periode kan fremkalde deres Blomster allerede i Januar 1 ), 

 medens en derpaa følgende længere Tids Frost kan gjøre For- 

 aarets Komme sildigt trods disse Blomsters forhastede Ud- 

 vikling. Omvendt kan deres Blomstring indtræffe forholdsvis 

 sildigt i et forøvrigt tidligt Foraar, naar Vinteren ikke har 

 været afbrudt af en mildere Periode, men Foraaret indtræder 

 paa éngang. Som Følge heraf ere saadanne Arter mere 

 egnede til Iagttagelse, hvis Udvikling falder i en Tid, da 

 der er mindre Sandsynlighed for en Standsning i Vegeta- 

 tionen. 



Løvfaldet er efter Landhusholdningsselskabets Anvis- 

 ning betegnet ved Brøker, der angive Graden af Løvfaldets 

 Fremskriden paa 3 bestemte Iagttagelsesdage (d. 7de og 21de 

 Oktbr. og 1ste Novbr.). Ved at uddrage Middeltallet af disse 

 Iagttagelser for femaarige Perioder fremkommer imidlertid den 

 Ulempe, at Brøkerne blive meget uligeartede og derfor mindre 

 egnede til Sammenligning. For at give en mere ensartet Be- 

 tegnelse af Middeltallene for Løvfaldets forskj eilige Afsnit er 

 derfor Løvfaldsgraden paa de betegnede 3 Dage for Fem- 

 aaret angivet gjennemsnitsvis ved Decimaler, hvilket for- 

 mentlig vil betegne Forholdet tilstrækkelig tydeligt, idet man 

 f. Ex. ved at finde Gjennemsnitstiden for Løvfaldet af Alnus 

 incana i Femaaret betegnet med 0,is d. 7de Oktober, 0,35 d. 

 21de Okt., 0,65 d. 1ste Novbr. let vil skjønne, hvor langt 

 vedkommende Art paa det givne Tidspunkt nærmer sig fuld- 

 stændigt Løvfald, og derved tillige kunne udfinde, hvilke Ar- 

 ter der gjennemsnitligt have et tidligt, hvilke et sildigt Løv- 

 fald, om dette foregaar langsomt eller pludseligt o. s. v. 



l ) I 3873 begyndte Hasselen og Graaellen at blomstre (o: udsende Støv fra 

 Hanraklerne) allerede midt i Januar, men som Følge af en indtraadt 

 StandsniDg paa Grund af en længere Frostperiode kom Hunblomsterne 

 først frem i Marts efterat Hanraklerne allerede for en stor Del vare 

 visne. Ogsaa enkelte Expl. af Hepatiea triloba og Galanthus nivalis 

 blomstrede midt i Januar 1873, men disses fuldst. Blomstring fandt først 

 Sted i Marts s. A. _ 



